Општинско веће општине Медвеђа на 35. седници одржаној дана 27. новембра 2020.године, на основу члана 106 и члана 107. Статута општине Медвеђа („Службени гласник града Лесковца“ број 9/2019) , упућује:

ПРОГРАМ ЈАВНЕ РАСПРАВЕ О

НАЦРТУ

ОДЛУКЕ О БУЏЕТУ ЗА 2021.ГОДИНУ

1. Одређује се спровођење јавне расправе о нацрту Одлуке о буџету општине Медвеђа за 2021.године.
2. Саставни део овог програма је нацрт Одлуке о буџету општине Медвеђа за 2021.године.
3. У складу са чланом 106. Статута општине Медвеђа презентује се радни текст акта који је предмет јавне расправе. Нацрт Одлуке о буџету општине Медвеђа за 2021.године утврдило је Општинско веће на својој седници одржаној дана 27.новембра 2020.године.
4. Јавна расправа одржаће се у периоду од 27.новембра 2020. године до 11.децембра 2020. године.
5. Јавна расправа почиње објављивањем јавног позива за учешће у јавној расправи на званичној интернет страници Општине Медвеђа [www.medvedja.org.rs](http://www.medvedja.org.rs).
6. Образује се Радно тело за спровођење јавне расправе о нацрту Одлуке о буџету општине Медвеђа у следећем саставу:

- Марина Раденковић – начелница Одељења за привреду и финансије, председник;

- Владимир Гикић – интерни ревизор Општине Медвеђа, члан и

- Дејан Симић – запослени у Одељењу за привреду и финансије, члан.

1. Сугестије, примедбе, иницијативе, коментари и предлози на текст нацрта Одлуке о буџету општине Медвеђа за 2021.године, достављају се радном телу у писаној форми на адресу Општинско веће општине Медвеђа - Радно тело за спровођење јавне расправе о нацрту Одлуке о буџету општине Медвеђа за 2021.године, ул. Краља Милана бр. 48, 16240 Медвеђа поштом или непосредно на писарници Општинске управе Медвеђа или електронском поштом на e-mail адресу: kabinet@medvedja.org.rs до 11.децембра 2020. године до 14,00 часова.
2. Након спроведене јавне расправе, радно тело из тачке 6. овог програма Општинском већу без одлагања доставља извештај о спроведеној јавној расправи, након чијег разматрања Општинско веће утврђује предлог Одлуке о буџету општине Медвеђа за 2021.годину, а након тога се упућује Скупштини општине на разматрање и усвајање.

Доставити:

- објавити на званичној интернет страници Општине Медвеђа

- члановима Радног тела за спровођење јавне расправе,

- Архиви.

ОПШТНСКО ВЕЋЕ ОПШТИНЕ МЕДВЕЂА

08 Број: 06-54/2020 од 27. новембра 2020.године

 ПРЕДСЕДНИК

 др Небојша Арсић